Al Smith

Alfred Emanuel "Al" Smith, Jr. (30. joulukuuta 1873 – 4. lokakuuta 1944) oli yhdysvaltalainen demokraattisen puolueen poliitikko. 

Smith toimi New Yorkin osavaltion pitkäaikaisena kuvernöörinä vuosina 1919–1920 ja 1923–1928. Hän oli demokraattien presidenttiehdokkaana vuonna 1928. Smith sai paljon huomiota vaatiessaan kampanjassaan kieltolain kumoamista. Hän oli ensimmäinen katolinen suuren puolueen presidenttiehdokkaana Yhdysvalloissa ja vastustajat käyttivät tätä asiaa vaaleissa tehokkaasti häntä vastaan.

Epäonnistuneen vaalikampanjan jälkeen Smith toimi menestyksellisesti lakimiehenä New Yorkissa ja oli muun muassa toteuttamassa Empire State Buildingin rakennushanketta. Smith kuoli New Yorkissa 70-vuotiaana vain muutamia kuukausia vaimoaan myöhemmin.

Lähteet

Aiheesta muualla 

New Yorkin kuvernöörit
Yhdysvaltalaiset demokraattipoliitikot
Vuonna 1873 syntyneet
Vuonna 1944 kuolleet